Hurum ble utdannet ved Königlich Technische Hochschule i Berlin i 1884–85 samt i Stuttgart, og han drev arkitektkontor i Magdeburg før han virket i Kristiania fra 1899. Den omfattende entreprenørvirksomheten ser ut til å ha tatt det meste av Hurums tid, men han har etterlatt seg to hus i utpreget jugendstil: Kruses gate 8 (kalt Villa Sult eller Villa Hurum) og Observatoriegata 2B (en rest fra århundreskiftet omgitt av nyere gårder).